stanford-oval/wikipedia huggingface dataset:
ויסקיטקי
יהודי ויסקיטקי

מהמאה ה-18 התקיימה בוויסקיטקי קהילה יהודית מאורגנת. בין השנים 1826 ו-1862 הוטלו מגבלות על אזורי המגורים של היהודים ביישוב. לאחר מלחמת העולם הראשונה פרעו ביהודי היישוב חיילי הצבא הכחול.
בין מלחמות העולם הועסקו רבים מיהודי הכפר בתעשיית הטקסטיל המקומית, ופעלו במקום חוגים ציוניים, אגודת ישראל והבונד. כמו כן, פעלו ביישוב בתי ספר מרשת רשת יבנה ומרשת בית יעקב. בשנים אלה נמנו ביישוב 951 יהודים, למעלה משליש מתושביו.
ב-8 בספטמבר 1939 נכבש הכפר בידי הגרמנים, ואלו החלו מיד להתעלל ביהודיו, תוך החזקתם יום שלם ללא מזון ושתייה, ועריכת שוד בבתיהם ובחנויותיהם. בהמשך, מונה בכפר יודנרט, אשר נצטווה לספק לגרמנים עובדים יהודים לעבודות כפייה, ולהעביר לידיהם סחורות. כמו כן, נצטוו יהודי היישוב לענוד טלאי צהוב.
עד ינואר 1941 הגיעו לכפר פליטים יהודים רבים מיישובי הסביבה. ב-2 בפברואר 1941 גורשו כ-2,000 היהודים שהתגוררו בכפר לגטו ורשה, וגורלם היה כגורל יתר יהודי המקום. מיהודי היישוב שרדו את השואה בודדים.
שרידי בית הקברות היהודי בוויסקיטקי.
הביתן הישראלי באקספו 2015

הביתן הישראלי באקספו 2015 במילאנו
הביתן הישראלי באקספו 2015 היה ביתן לאומי עצמאי שהוקם על ידי מדינת ישראל עבור התערוכה העולמית שהתקיימה במילאנו, איטליה, בין 1 במאי ל-31 באוקטובר 2015. הביתן השתרע על פני 1,000 מ"ר וכלל שדה אנכי באורך של 68 מטר ובגובה 12 מטר, שעליו הוצגו מגוון גדול של דגנים, ירקות וצמחים שגודלו בטכנולוגיה מתקדמת. התכנון והביצוע של הפרויקט הובל על ידי משרד החוץ.
תכנון והקמה > החלטת הממשלה

ב-19 בדצמבר 2012 אימצה הממשלה את החלטת ועדת השרים לענייני חברה וכלכלה (הקבינט החברתי-כלכלי) ואישרה את השתתפות ישראל בתערוכת אקספו מילאנו 2015, במסגרת ביתן לאום. לצורך הפרויקט החליטה הממשלה למנות ועדת היגוי בין-משרדית בראשות מנכ"ל משרד ראש הממשלה. עוד הוחלט, כי משרד החוץ יהיה אחראי על הובלת הפרויקט וניהולו. התקציב שנקבע לפרויקט עמד על 40 מיליון ש"ח.
תכנון והקמה > ניהול וביצוע הפרויקט

איש שירות החוץ, אלעזר כהן, מונה נציב ישראל לאקספו 2015 (Israel Expo Commissioner) ועמד בראש צוות הביצוע שריכז את הפעילות לקראת התערוכה ובמהלכה. מכיוון שנושא התערוכה היה ייצור מזון וקיימות, הוחלט, כי הביתן הישראלי יציג את אופייה המיוחד של מדינת ישראל והישגיה הטכנולוגיים, בדגש על תחום החקלאות המתקדמת, ואת המורשת החקלאית מתקופת המקרא ועד ימינו. הסיסמה שנבחרה לביתן הייתה "שדות המחר" (Fields of Tomorrow), כשהמטרה היא להציג את הידע הישראלי המופץ בעולם המתפתח "למען עולם שוויוני המתמודד עם אתגר הרעב והעוני הגלובלי". חברת AVS Creative זכתה במכרז לעיצוב, תכנון, הקמה, תפעול ואחזקת הביתן. הביתן תוכנן על ידי משרד האדריכלים קנפו-כלימור וזכה למיקום מרכזי לצד הביתן של המדינה המארחת, איטליה.
"השדה הניצב"

גולת הכותרת של הביתן הישראלי היה "השדה הניצב" - שדה חי שהוצב בשיפוע של 70 מעלות, באורך של 68 מטרים ובגובה 12 מטרים. בשדה, שהתבסס על דגימה מתוך השדות של עמק יזרעאל ונפרס לאורך כל הקיר החיצוני של הביתן, הוצגו גידולים אמיתיים של חיטה, תירס, אורז, תפוחי אדמה, בטטה, גזר, כרוב, סלק ועוד. הקיר הורכב מאריחי גידול מודולריים שהונחו על גבי קונסטרוקציית מתכת והושקה באמצעות מערכת טפטפות ממוחשבת - שיטת השקיה יעילה שפותחה לראשונה בישראל. לדברי המתכננים, המטרה הייתה "לספק מבט ומחשבה מחודשים וייחודיים על אופן יצור ואספקת המזון בעולם" ולתת ביטוי לטכנולוגיה הישראלית ולאפשרויות הגלומות בחקלאות אורבנית שחוסכת בקרקע. לצד הקיר הצומח הוצב קיר נוסף של גידולי עגבניות שרי, שאף הן פיתוח ישראלי.
התצוגה

כפרזנטורית של הביתן נבחרה השחקנית והדוגמנית מורן אטיאס, שכיכבה במשך שנים רבות באיטליה. אטיאס הופיעה בסרטון התדמית שליווה את המבקרים בשני אולמות התצוגה של הביתן, בהם הוצג סיפור ההתפתחות החקלאית הטכנולוגית הישראלית. בקומה העליונה נבנה אולם זכוכית, שצפה על הביתן האיטלקי ועל כלל היריד, והתקיימו בו מפגשים דיפלומטיים, מסיבות עיתונאים ואירועים עסקיים שונים. בנוסף כלל הביתן מתחם מזון ישראלי.
הערות שוליים

↑  חכ/312: השתתפות מדינת ישראל בתערוכת "אקספו 2015" במילאנו, איטליה, החלטה מספר 5293 של ממשלת ישראל, משנת 2012,'"`UNIQ--nowiki-00000000-QINU`"'באתר של משרד ראש הממשלה, מיום 19.12.2007
1 2  נעמה ריבה,'"`UNIQ--nowiki-00000002-QINU`"'פרסום ראשון: הביתן הישראלי בתערוכת Expo 2015 במילאנו, באתר Xnet‏
קטע מ"השדה הניצב"
שלמור שטרוזמן

| --- | --- |

 לידה:  13 בינואר 1991 (בת 34) רמת אביב, ישראל 
 מדינה:  ישראל 
 פרופיל ב-IMDb
 
שלמור שטרוזמן (נולדה ב-13 בינואר 1991) היא מנחת טלוויזיה, מגישה, עיתונאית, שדרנית ושחקנית ישראלית. עורכת דין בהשכלתה.
ביוגרפיה

שטרוזמן נולדה וגדלה בנווה אביבים ולה שני אחים. היא נקראת על שם סבה שלמה. אמה אתי הייתה עקרת בית ונפטרה בשנת 2017, ואביה יוסי, שנפטר באוקטובר 2023, היה ממייסדי מועדון הזמר הים-תיכוני הפלקה. למדה בתיכון אליאנס בתל אביב ושימשה מדריכה בתנועת הצופים. היא בעלת תואר במשפטים מאוניברסיטת תל אביב, אותו סיימה כמצטיינת דיקאן. בשנת 2016 החלה התמחות במשרד עורכי הדין הרצוג, פוקס, נאמן ושות', ועם סיום ההתמחות השתלבה כעורכת דין מן המניין במחלקת הליטיגציה. כמו כן סיימה לימודים ל-level 3 בלימודי יין בבית הספר הבריטי "WSET".
קריירה מקצועית

את הקריירה שלה בתחום התקשורת החלה במהלך שירותה הצבאי כקריינית בגל"צ, ולאחר שחרורה המשיכה לערוך ולקריין מהדורות בתחנה כאזרחית עובדת צה"ל. במקביל ללימודיה האקדמיים הנחתה את התכנית "הערב בשבע" בערוץ 20 כמחליפתו של אברי גלעד.
בשנת 2018 נבחרה להגיש פינה בתוכנית "ערב טוב עם גיא פינס" והיא מגישה לצידו של גיא פינס מאז. בהמשך הגישה את התוכנית "שלמור מגלה את ישראל" בערוץ הטיולים ושיחקה בתפקיד אורח בעונה השנייה של הסדרה "הטבח".
שטרוזמן הנחתה את פסטיבל עכו הבין-לאומי לתיאטרון אחר בשנים 2021–2023, את מצעד הגאווה בתל אביב ב-2022 ואת תצוגות האופנה השנתיות של מכללת שנקר בשנים 2021–2022.
החל משנת 2024 היא מנחה את הפודקאסט "חצי הכוס המלאה", בו היא מארחת את חבריה למקצוע, ומשמשת כמגישה אורחת ברדיו תל אביב.
חיים אישיים

ב-2020 הייתה שטרוזמן בזוגיות במשך שנה עם השף אסף גרניט. לאחר הפרידה מגרניט ניהלה מערכת יחסים קצרה עם השף יובל בן נריה, ואחריה הייתה בזוגיות עם מפיק הקולנוע דייוויד ליטבק במשך שנה וחצי.
בדצמבר 2024 נישאה שטרוזמן לאיש העסקים עוז לוי. השניים התארסו שלושה חודשים לאחר שהכירו. בחתונתם הופיעו עומר אדם, שירי מימון ולהקת אתניקס.
הערות שוליים

↑  ענבל חייט, "כאב גדול": הטרגדיה המשפחתית של שלמור שטרוזמן, באתר www.israelhayom.co.il, ‏1 באוקטובר 2023
↑   יוסי שטרוזמן ז"ל נזכר איך גילה את אייל גולן, סרטון בערוץ "ערוץ 24", באתר יוטיוב (אורך: 06:03)
↑  רן בוקר,'"`UNIQ--nowiki-00000001-QINU`"'יוסי שטרוזמן, מנהל מועדון הפלקה המיתולוגי, הלך לעולמו בגיל 66, באתר ynet, 1 באוקטובר 2023
↑  ענבל חייט,'"`UNIQ--nowiki-00000003-QINU`"'"כאב גדול": הטרגדיה המשפחתית של שלמור שטרוזמן, באתר ישראל היום, 1 באוקטובר 2023
↑  '"`UNIQ--nowiki-00000005-QINU`"' רז שכניק,'"`UNIQ--nowiki-00000006-QINU`"'"יש לי קצת ראש לא פרופורציונלי לגוף, הוא ענק, אבל אומרים לי שזה טוב לטלוויזיה", באתר "ידיעות אחרונות", 14 בספטמבר 2021
↑  שלמור שטרוזמן, 40UNDER40 - הצעירים המבטיחים 2023 - אייס, באתר Ice
↑  צפו בכל הפרקים של: שלמור מגלה את ישראל | עכשיו באתר ערוץ הטיולים, באתר החיים הטובים
↑  "צריך לדעת ממי להתגרש": שלמור שטרוזמן על הפרידה מאסף גרניט | TMI, באתר https://tmi.maariv.co.il, ‏2020-10-22
↑  שלמור שטרוזמן מפתיעה לאחר הפרידה מיובל בן נריה | TMI, באתר https://tmi.maariv.co.il, ‏2021-06-10
↑  ערן סויסה, אחרי כשנה וחצי: המגישה המפורסמת נפרדת, באתר www.israelhayom.co.il, ‏5 במרץ 2024
↑  רוני שיינר‏, הפרש של כמעט 20 שנה: שלמור שטרוזמן התחתנה עם בן זוגה, באתר וואלה, 13 בדצמבר 2024
אביטל אביב, שלמור שטרוזמן נישאה לבחיר ליבה, באתר חדשות 13, 12 בדצמבר 2024
↑  יוני פרוים,'"`UNIQ--nowiki-0000000B-QINU`"'ההצעה שסקרנה את כולם: כל הפרטים על הארוס של שלמור שטרוזמן, במדור "פנאי פלוס" באתר ynet‏, 1 באוקטובר 2024
↑  רוני שיינר‏, שלמור שטרוזמן מותקפת בעקבות החתונה: "התחתנה עם סבא שלה", באתר וואלה, 14 בדצמבר 2024
קורונה (בירה)

| --- | --- |

סמליל קורונה
 סוג:  בירה
 אחוז אלכוהול:  4.5%
 יצרן:  Grupo Modelo
 מוצא:  מקסיקו
 מועד הכנה ראשוני:  1925 
 
בקבוקי קורונה
קורונה (משווקת בכל העולם תחת השם "קורונה אקסטרה" ובישראל גם תחת השם "בירה קורונה") היא בירה מסוג לאגר בהירה (אנ') המיוצרת במקסיקו על ידי מבשלות Grupo Modelo (אנ'), ומשווקת למרבית מדינות העולם. "קורונה" היא מותג הבירה השלישי בעולם מבחינת מכירות אחרי Bud ו-Bud Light.
כיום, קורונה הוא מותג הבירה המיובא הנמכר ביותר בשוק האמריקאי ומוכר בו ככפליים מהמתחרה, היינקן. המכירות של קורונה בארצות הברית עקפו את אלה של היינקן רק בסוף שנות התשעים.
המבשלה של הבירה, Grupo Modelo, אשר נוסדה על ידי Pablo Diez בשנת 1925, היא תופעה ייחודית בהיותה קרובה לעצמאות כלכלית. בבעלותה מעבר לשבע מבשלות, המפעלים המייצרים את הבקבוקים, הפקקים, הקרטונים ומתקני הייצור למבשלות. בבעלותה גם שדות השעורה המשמשת בבישול הבירה ומרבצי החול המשמשים ליצירת הזכוכית לבקבוקים.
החל משנת 2020 ואילך, בעקבות פרוץ מגפת הקורונה, מכירות המותג צנחו משמעותית בעקבות הדמיון בין שם המותג ובין שם הנגיף.
בישראל

קורונה הושקה בישראל בשנת 1992 על ידי היבואן, תימקו בע"מ ובשנת 2023 יקבי כרמל הפכו ליבואן הרשמי. נתח השוק של קורונה בישראל, בהשוואה למדינות אחרות בהן משווק המותג, הוא השלישי בעולם – אחרי מקסיקו וארצות הברית.[דרוש מקור]
קורונה משווקת בבקבוקי זכוכית שקופים בנפח 355 מ"ל, כשר ללא חשש חדש על ידי היבואן הרשמי, יקבי כרמל יבוא וסחר ו-330 מ"ל בייבוא מקביל. מכילה 4.5% כוהל בנפח.
הערות שוליים

↑  Heady Brand - Brief Article
↑  רועי ברק,'"`UNIQ--nowiki-00000001-QINU`"'‏מגפת הקורונה הכניעה את בירה קורונה: הייצור ייפסק זמנית, באתר גלובס, 3 באפריל 2020
↑  קורונה לא מצליחה להתחמק מפגיעה במכירות הבירה שלה, באתר כלכליסט, 27 בפברואר 2020
↑  נגמר לבינתיים: הופסק ייצור בירה קורונה במקסיקו, באתר כלכליסט, 3 באפריל 2020
אופספרינג

| --- | --- |

 מקום הקמה:  מחוז אורנג' 
 תקופת הפעילות:  מ-1984 
 סוגה:  רוק אלטרנטיבי, פאנק רוק 
 חברת תקליטים:  קולומביה רקורדס, Nemesis Records, Golf Records, אפיטף רקורדס, ניטרו רקורדס 
 www.offspring.com
 פרופיל ב-IMDb
 חברים
 דקסטר הולנד Todd Morse Jonah Nimoy Noodles James Lilja Greg K Ron Welty 
 
אופספרינג בהופעה, 2001
אופספרינג (הצאצא – The Offspring) היא להקת פאנק רוק אמריקאית שהוקמה בקליפורניה. בתחילת דרכה הייתה ידועה בשירי הפאנק האגרסיביים שלה, אך לקראת סוף שנות ה-90 מיתנה את סגנונה והשתלבה במיינסטרים.
חברי הלהקה > חברים נוכחים

בריאן "דקסטר" הולנד – גיטרה ושירה (חבר משנת 1984).
קווין "נודלס" ווסרמן – גיטרה (חבר משנת 1985).
טוד מורס – גיטרה בס (חבר משנת 2019).
ברנדון פרצבורן - תופים (חבר משנת 2023).
ג'ונה נימוי - קלידים, קולות רקע (חבר משנת 2023).
חברי הלהקה > חברים קודמים

גרג קריזל – גיטרה בס (1984-2018).
ג'יימס פרדריק ליג'ה – תופים (1984–1987).
רון וולטי – תופים (1987–2003).
ג'וש פרז – תופים (2003).
אטום ווילרד – תופים (2003–2007)
פיט פאראדה – תופים (2021-2007).
דיסקוגרפיה

The Offspring – 1989
Ignition – 1992
Smash – 1994
Ixnay on the Hombre – 1997
Americana – 1998
Conspiracy of One – 2000
Splinter – 2003
Rise and Fall, Rage and Grace – 2008
Days Go By – 2012
2021 – let the bad times roll
קיבוע זכויות

קיבוע זכויות הוא תהליך שבו פורשים לגמלאות בישראל קובעים את אופן ניצול הפטור ממס הכנסה על כספי הפנסיה שלהם. תהליך זה מאפשר לפורשים לבחור כיצד לממש את הפטור: כפטור חודשי על קצבת הפנסיה, כמשיכה חד-פעמית של סכום מהחיסכון הפנסיוני (היוון קצבה), או שילוב בין השניים. ביצוע קיבוע זכויות הוא קריטי למיצוי ההטבות המגיעות לפורשים. ללא הגשת הבקשה, הפורש עלול לשלם מס גבוה יותר על קצבת הפנסיה, ובכך להקטין את ההכנסה הפנויה שלו בתקופת הגמלאות. בנוסף, הבחירות שנעשות במסגרת התהליך הן לרוב בלתי הפיכות, ולכן חשוב לקבל ייעוץ מקצועי לפני קבלת ההחלטות.
רקע

בישראל, עם ההגעה לגיל הפרישה (67 לגברים ו-62 וארבעה חודשים לנשים, נכון לשנת 2025), זכאים הפורשים לפטור ממס על חלק מקצבת הפנסיה שלהם. הפטור נועד להקל על הפורשים ולהבטיח להם הכנסה נטו גבוהה יותר בתקופת הגמלאות. כדי לממש את הפטור, על הפורש להגיש בקשה רשמית לרשות המיסים באמצעות טופס 161ד - "בקשה לקיבוע זכויות".
אפשרויות ניצול הפטור

בעת הגשת הבקשה לקיבוע זכויות, הפורש יכול לבחור בין מספר אפשרויות לניצול הפטור:
פטור על קצבה חודשית (קצבה מזכה): קבלת פטור ממס על חלק מהקצבה החודשית המשולמת מהחיסכון הפנסיוני. נכון לשנת 2025, תקרת הפטור עומדת על 5,183 ש"ח לחודש, והיא צפויה לעלות בשנים הבאות.
היוון קצבה בפטור ממס: משיכת סכום חד-פעמי מהחיסכון הפנסיוני בפטור ממס, במקום או בנוסף לקבלת קצבה חודשית. אפשרות זו מתאימה למי שזקוק לסכום כסף מיידי למטרות שונות.
שילוב בין פטור על קצבה להיוון קצבה: חלוקת הפטור בין קבלת פטור חלקי על הקצבה החודשית לבין משיכת סכום חד-פעמי בפטור ממס. הבחירה בשילוב זה מאפשרת גמישות בהתאם לצרכים הפיננסיים של הפורש.
תהליך הגשת הבקשה

כדי לממש את הפטור, על הפורש למלא ולהגיש את טופס 161ד לפקיד השומה באזור מגוריו. לטופס יש לצרף מסמכים רלוונטיים, כגון אישורי יתרות מקופות הגמל ואישורים על גובה הקצבה הצפויה. מומלץ לבצע את התהליך בסמוך למועד הפרישה או עם התחלת קבלת הקצבה, כדי למנוע תשלום מס מיותר.
לקריאה נוספת

מדריך לעובד לקראת פרישה לגמלאות (פנסיה), באתר כל זכות
קיבוע זכויות לקראת פרישה, באתר פינקה
הגשת טופס 161ד לקיבוע זכויות באתר מס הכנסה
אנט בנינג

| --- | --- |

 לידה:  29 במאי 1958 (בת 66) טופיקה, ארצות הברית 
 מדינה:  ארצות הברית 
 תקופת הפעילות:  מ-1980 
 מקום לימודים:  אוניברסיטת המדינה בסן פרנסיסקו  San Diego Mesa College  תיכון פטריק הנרי 
 בן או בת זוג:  וורן בייטי (12 במרץ 1992–?) 
 צאצאים:  אלה ביטי, איזבל ביטי 
 מספר צאצאים:  4 
 פרסים והוקרה:  פרס דונוסטיה (2004)  כוכב בשדרת הכוכבים בהוליווד (10 בנובמבר 2006)  פרס קריסטל (2011)  Hasty Pudding Woman of the Year (2024)  פרס עולם התיאטרון (1987)  פרס באפט"א לשחקנית הטובה ביותר 
 פרופיל ב-IMDb
 
אנט פרנסין בנינג (באנגלית: Annette Francine Bening; נולדה ב-29 במאי 1958) היא שחקנית קולנוע ותיאטרון אמריקאית, זוכת שני פרסי גלובוס הזהב, פרס גילדת שחקני המסך ופרס BAFTA. כמו כן, הייתה מועמדת לחמישה פרסי אוסקר.
ביוגרפיה

בנינג נולדה בטופיקה שבקנזס שבארצות הברית, הוריה הם שירלי קת'רין (לבית אשלי), זמרת, וארנט גראנט בנינג איש מכירות ויועץ להדרכת מכירות. לבנינג אחות בשם ג'יין ושני אחים, בראדלי וביירון.
משפחתה של בנינג עברה לגור בוויצ'יטה, שם בילתה את מרבית ילדותה, לאחר מכן עברה משפחתה לסן דייגו לצורך עבודתו של אביה.
בנינג החלה את צעדי המשחק הראשונים שלה בתיכון "הנרי פטריק" שם שיחקה בתפקיד ראשי במחזמר "צלילי המוסיקה" ולאחר מכן עסקה בבישול ובצלילה.
בנינג למדה במכללת סן דייגו מסה ולאחר מכן באוניברסיטת המדינה בסן פרנסיסקו שם רכשה תואר אקדמי בתחום התיאטרון. בזמן לימודיה באוניברסיטה הצטרפה לחברת שחקני התיאטרון "חממת התיאטרון האמריקאי", ובאותה העת ביססה עצמה בתחום התיאטרון ואף השתתפה במספר מחזאות שייקספיריים.
חיים אישיים

ב-1985 נישאה בנינג לכוריאוגרף סטיבן וויט, אך הזוג נפרד כעבור שנה. ב-1992 נישאה בשנית, לשחקן וורן בייטי אותו הכירה על סט הסרט "באגסי". לזוג נולדו 4 ילדים.
פילמוגרפיה ופרסים

| שנה> קולנוע | פרויקט> קולנוע | דמות> קולנוע | הערות> קולנוע |
| --- | --- | --- | --- |
| 1988 | המולות חופיות | קייט קרייג |  |
| 1989 | הפיתויים האסורים של ואלמונט | ברטוויל |  |
| 1990 | הנוכלים | מיירה לאנגטרי |  |
| 1990 | גלויות מהחיים | אוולין ארנס |  |
| 1991 | אשם על פי חשד | רות מאריל |  |
| 1991 | בנוגע להנרי | שרה טרנר |  |
| 1991 | באגסי | וירג'יניה הול |  |
| 1994 | סיפור של אהבה | טרי מק'קי |  |
| 1995 | ריצ'רד השלישי | המלכה אליזבת' |  |
| 1995 | הנשיא מאוהב | סידני אלן וייד |  |
| 1996 | הפלישה ממאדים | ברברה לאנד |  |
| 1999 | המצור | אליז קראפט / שרון בריג'ר |  |
| 1999 | קשר מוחי | קלייר קופר |  |
| 1999 | הספר שכתב את עצמו | גברת בנינג |  |
| 1999 | אמריקן ביוטי | קארולין ברנהאם |  |
| 2000 | מאיזה כוכב אתה? | סוזאן |  |
| 2003 | שטח פתוח | סו בארלו |  |
| 2004 | להיות ג'וליה | ג'וליה לאמברט |  |
| 2006 | לרוץ עם מספריים | דיידרה בורוס |  |
| 2008 | הנשים | סילביה פאולר |  |
| 2009 | אמהות וילדים | קארן |  |
| 2010 | הילדים בסדר | ניק |  |
| 2012 | רובי ספארקס | גרטרוד |  |
| 2012 | ג'ינג'ר ורוזה | מיי בלה |  |
| 2012 | רוב הסיכויים ש... | זלדה דאנקן |  |
| 2013 | פנים לאהבה | ניקי לוסטרום |  |
| 2014 | החיפוש | הלן |  |
| 2015 | דני קולינס | מארי סינקלייר |  |
| 2016 | נשות המאה ה-20 | דורותיאה פילדס |  |
| 2016 | יוצא מן הכלל | לוסי מבארי |  |
| 2017 | כוכבים חיים לנצח | גלוקיה גראהם |  |
| 2018 | השחף | אירנה ארקאדינה |  |
| 2018 | החיים האלה | ד"ר קייט מוריס |  |
| 2019 | הדו"ח | דיאן פיינסטיין |  |
| 2019 | קפטן מארוול | האינטלקט העילאי/ד"ר וונדי לאוסון |  |
| 2019 | ג'ורג'טאון | אמנדה בראכט |  |
| 2019 | תקווה בהופ גאפ | גרייס |  |
| 2022 | מוות על הנילוס | יופימיה בוק |  |
| 2022 | ג׳רי ומארג׳ הולכים על כל הקופה (אנ') | מארג' שלבי |  |
| 2023 | ניאד | דיאנה ניאד |  |
| 2023 | מים רדודים | דיאן אספילנד |  |
| 2025 | הכלה! |  |  |
טלוויזיה
| 1986 | מצוד אחר קלוד דאלאס | אן טילמן | סרט טלוויזיה |
| 1987 | מיאמי מחלק מוסר | ויקי | פרק אחד: "Red Tape" (עונה 3, פרק 19) |
| 1987 | סוכן סמוי | קארן לילנד | פרק אחד: "One on One" (עונה 1, פרק 5) |
| 1988 | בת ערובה | ג'יל | סרט טלוויזיה |
| 2002–2003 | הילדים של ליברטי | אביגייל אדמס | 4 פרקים |
| 2004 | הסופרנוס | בתפקיד עצמה | פרק אחד: "The Test Dream" (עונה 5, פרק 11) |
| 2005 | גברת האריס | ג'ין האריס | סרט טלוויזיה |
| 2024 | תפוחים לעולם לא נופלים (אנ') | ג'וי דילייני | מיני-סדרה |
| יפורסם בהמשך | Other Plans | אמא | סרט טלוויזיה |
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס גלובוס הזהב | השחקנית הטובה ביותר - סרט דרמה | ניאד | מועמדות |  |
| 2024 | פרס גילדת שחקני המסך | ההופעה הטובה ביותר של שחקנית בתפקיד ראשי | ניאד | מועמדות |  |
| 2024 | פרס אוסקר | השחקנית הטובה ביותר | ניאד | מועמדות |  |
משה דוד קאסוטו

.
| --- | --- |
קאסוטו, שנות ה-40
קאסוטו, שנות ה-40
 לידה:  16 בספטמבר 1883 ממלכת איטליה פירנצה, איטליה 
 פטירה:  18 בדצמבר 1951 (בגיל 68) ישראל ירושלים, ישראל 
 ענף מדעי:  יהדות
 מקום מגורים:  איטליה, ישראל
 מקום קבורה:  בית הקברות סנהדריה 
 מקום לימודים:  אוניברסיטת פירנצה 
 מוסדות:  אוניברסיטת פירנצה  ספיינצה – אוניברסיטת רומא  האוניברסיטה העברית בירושלים 
 תרומות עיקריות
 פרשנות המקרא, ביקורת נוסח המקרא, אשורולוגיה
 
הרב משה דוד (אוּמְבֶּרְטוֹ) קָאסוּטוֹ (באיטלקית: Umberto Cassuto;‏ י"ד באלול תרמ"ג, 16 בספטמבר 1883, פירנצה – י"ט בכסלו תשי"ב, 18 בדצמבר 1951, ירושלים) היה רב בפירנצה ופרופסור למקרא באוניברסיטה העברית. עסק בפרשנות המקרא, בביקורת נוסח המקרא ובאשורולוגיה.
ביוגרפיה

משה דוד קאסוטו נולד בשנת 1883 בפירנצה שבאיטליה לעמינדב שבתי (גוסטאבו) ולאימו אסתר (אֶרנֶסטה) גאליטי. בגיל 16 הוא החל ללמוד בבית המדרש לרבנים בראשות הרב שמואל צבי מרגליות. הוא למד באוניברסיטת פירנצה והוכתר בשנת 1906 בתואר ד"ר לספרות, ולאחר שנתיים קיבל תעודת השתלמות בשפות שמיות. בשנת 1918 הוציא את ספרו "היהודים בפירינצי בתקופת הרניסאנס" וב-1920 הוכתר ספרו בפרס על ידי האקדמיה האיטלקית dei Lincei. ב-1922 נתמנה לרב הראשי של פירנצה ולמנהל בית המדרש לרבנים. ב-1925 התפטר, והתמנה לפרופסור ללשון ולספרות עברית באוניברסיטת פירנצה. ב-1933 נתמנה לפרופסור לעברית ולבלשנות שמית משווה באוניברסיטת רומא, ובשהותו שם קטלג את הכתבים היהודיים בספריית הוותיקן.
חוקי הגזע באיטליה מנעו ממנו להמשיך לשרת בתפקידו באוניברסיטת רומא, וב-1939 עלה לארץ ישראל ונתמנה כפרופסור למקרא באוניברסיטה העברית בירושלים.
ערך וכתב ב-"rivista israelitica", כתב לאנציקלופדיה "יודאיקה" הגרמנית, "האנציקלופדיה העברית", "Enciclopedia Italiana" והיה עורך ראשי של "האנציקלופדיה המקראית".
נפטר בירושלים בי"ט בכסלו ה'תשי"ב (18 בדצמבר 1951), בגיל 68, ונקבר בבית הקברות סנהדריה.
ארכיונו מופקד במחלקת הארכיונים בספרייה הלאומית בירושלים.
עבודותיו, פירושיו ומחקריו > ביקורת המקרא

קאסוטו השקיע שנים רבות מחייו לחקר המקרא. בהיותו בקי בספרות המזרח הקדום השתמש בידע שלו רבות כדי לנתח ולהאיר פרשות רבות במקרא. הוא השתמש בכליה המודרניים של ביקורת המקרא, אך חלק מכל וכל על השערת התעודות של יוליוס ולהאוזן, שלפיה התורה הורכבה מ"תעודות" וקטעים שונים. שיטתו הייתה פילולוגית, היסטורית והרמונית. בסדרת הרצאות שנשא (שיצאו לאחר מכן כספר "תורת התעודות וסידורם של ספרי התורה" הוצאת י"ל מאגנס) ביקש להפריך אחד לאחד את העמודים שעליה עומדת התאוריה. לדוגמה, הוא ראה בחילופי שמות האלוהים במקרא חילופים סגנוניים בלבד, כדרכם של סופרים.
קאסוטו טען כי טרם ניגש לבחון את הנושא, קיבל עליו להסכים לכל מסקנה שתצא מחקירה אובייקטיבית ושקולה, גם אם לא תהיה נעימה לרוח המסורתית. אכן, בחיבוריו המוקדמים הביע קאסוטו את הדעה כי התורה נכתבה בימי דוד.
מעבר לביקורת, היו לקאסוטו תאוריות משלו הנוגעות לניתוחם של ספרי המקרא. אחת הידועות שבהן היא תאוריית "שירי העלילה הקדומים", אשר לפיה רווחו בעם ישראל בימי קדם שירים וסיפורים המתארים מעשיות מיתולוגיות ואחרות באשר לראשית העולם והעם, והתורה נכתבה בהתייחס אליהם - מתוך שלילה או מתוך רמז אליהם, ותיקנה אותם וסיפרה אותם מחדש, כך הסיפורים הללו הופכים להיות סיפורי אמונה מונותאיסטים, המכילים ערכים מוסריים של היהדות. קאסוטו טען שניתן לחשוף בפרשות מסוימות בנביאים רמזים לאותה שירה קדומה, אשר כמעט נשתכחה.
תזה כוללת אחרת של קאסוטו הייתה כי מטרתה הראשית של התורה היא לחנך כנגד העבודה הזרה, ופרשות רבות במקרא הסביר לאור זאת. כך ביאר את הפסוק "ויברא אלהים את התנינים הגדולים" כמדגיש שהתנינים, שלהם עבדו בימי קדם, גם הם נבראו בידי האל; כך ראה את סיפור בני האלוהים אשר בוחרים בנות אדם כסיפור שהמקרא מרמז על המסורות הכנעניות של נישואי אלים עם בנות אדם ושולל אותם, בטענה כי הנפילים נולדו מיחסים של מלאכים מדרג נמוך עם בנות אדם; גם בסיפור המבול סבר קאסוטו שבניגוד לתפיסה האלילית של סיפור המבול המסופוטמי בעלילות גילגמש, "ההוראה היסודית של הפרשה, שבצדק העולם נידון, ושופט כל הארץ מתנהג תמיד בצדק, גם כלפי רשעים וגם כלפי צדיקים...שדבר ה' יעמוד לעד.. ואת האהבה האבהית של אלהים לנבראיו, ואת מידת הרחמים שאינה בטילה אף בזמן שמידת הדין דורשת את שלה...". וכך ראה את פרשת מגדל בבל כמתייחסת לזיקורת בבבל אשר אותו ראו הבבלים כמגדל פלאי שרק ידי האלים יכולים לבנותו, ושעל כן מדגישה התורה כי זהו המגדל "אשר בנו בני האדם".
עבודותיו, פירושיו ומחקריו > נוסח המקרא

קאסוטו השקיע רבות בחיפוש אחרי כתבי יד עתיקים של המקרא. ב-1944 ביקר בבית הכנסת הגדול בחלב, שבסוריה, כדי לחקור את כתר ארם צובא, וערך רשימות שונות על פיו, שמהן הסיק (ככל הנראה בטעות, בשל טעות בגרסה בספר משנה תורה) שאין הוא הספר שעליו דיבר הרמב"ם ש"הגיהו בן אשר ודקדק בו שנים הרבה". קאסוטו היה אחרון החוקרים שזכו לבחון כתב יד חשוב זה בשלמותו, לפני שרוב דפי התורה שבו נעלמו בפרעות שהתחוללו בחלב לאחר ההכרזה על תוכנית החלוקה ב-1947.
עבודותיו, פירושיו ומחקריו > פירוש "קאסוטו" לתנ"ך

קאסוטו תכנן לכתוב פירוש מקיף לכל חלקי התורה, אך בחייו השלים רק חלק קטן מתוכנית זו – פירוש ארוך ומקיף לתחילת ספר בראשית ופירוש קצר יותר לכל ספר שמות.
לאחר מותו כתב גיסו ותלמידו, פרופ' אליה שמואל הרטום פירוש תמציתי לתנ"ך כולו. פירוש זה הוצג מטעמים שיווקיים כ"פירוש שנעשה על פי שיטת קאסוטו", שכן ההוצאה בחרה למתג פירוש זה באמצעות שמו של פרופסור קאסוטו. לימים, זוהתה מהדורה זו על ידי הכול כ"תנ"ך קאסוטו", אף על פי שקאסוטו עצמו לא נטל בה כל חלק. בשנת 2006 נידונה בבית המשפט המחוזי בתל אביב תביעת יורשי קאסוטו נגד הוצאת יבנה, שלא לעשות שימוש בשמו בסדרה המכונה "קאסוטו זהב", יורשיו טענו בין היתר כי הדבר "פוגע בזכותו המוסרית ובמוניטין שלו, ומהווה גנבת עין". בית המשפט דחה את התביעה בשל התיישנות וטעמים נוספים.
עבודותיו, פירושיו ומחקריו > חקר כתבי אוגרית

החל משנת 1928 התגלו כתבי אוגרית, אוסף טקסטים כנעניים המתוארכים למאות ה-13 וה-12 לפנה"ס. הם תורגמו לעברית בידי חיים אריה גינזברג. קאסוטו עסק בחקר כתבי אוגרית והשוואתם לטקסטים תנ"כים, וב-1951 פרסם את הספר "האלה ענת: שירי עלילה כנעניים מתקופת האבות". במבוא לספר מביא קאסוטו רשימות ארוכות המשוות בין הסטרוקטורה הפואטית של המקרא לבין הסטרוקטורה הפואטית של שירת אוגרית, ומוכיח למעשה, כי מחברי התנ”ך הושפעו מסופרי אוגרית ומן המסורת הפואטית האוגריתית המפוארת והמוקדמת יותר. בנוסף סקר את פנתאון האלים של המיתולוגיה הכנענית ואת האזכורים שלו בתנ"ך, על רקע המידע הנוסף שנחשף בכתבי אוגרית. קאסוטו גם כתב מספר מאמרים בהם ערך הקבלות בין מילים באוגרית ובעברית מקראית, ופרש באמצעות אוגרית מילים סתומות ומילים יחידאיות בתנ"ך.
עבודותיו, פירושיו ומחקריו > עמנואל הרומי ודנטה

בשנת 1921, במלאת 600 שנה למותו של המשורר, הפילוסוף והתאולוג האיטלקי דנטה אליגיירי, פרסם קאסוטו מחקר באיטלקית על קשריו עם עמנואל הרומי, משורר, סופר, בלשן ופרשן מקרא יהודי-איטלקי בן אותה תקופה. המחקר ביקש לבדוק את מידת ההכרות בין עמנואל הרומי ודנטה, ומידת השפעתו של דנטה על יצירתו של עמנואל. זאת רק על סמך דמיון בין היצירות "הקומדיה האלוהית" של דנטה ו"מחברות עמנואל". מסקנתו הייתה שעמנואל קיבל את הרעיון לכתוב את יצירתו מתוך מפגש עם יצירתו של דנטה, ולאו דווקא עם המשורר עצמו. המאמר פורסם בעברית, יחד עם מאמרים נוספים של קאסוטו בנושא, בספר "דאנטה ועמנואל הרומי" בשנת 1965, במלאת 700 שנה להולדתו של דנטה.